יש בערך שבעv וחצי מיליארד מאיתנו.
ארגון הבריאות העולמי מספר לנו ש- 300 מיליון מאיתנו בדיכאון,
ובערך 800,000 אנשים נוטלים את חייהם כל שנה.
חלק מזערי מהם בוחר בדרך הרבה פחות מוסרית,
שהיא למות במהלך הרג כמה שיותר אנשים.
הנה כמה דוגמאות מפורסמות מהזמן האחרון.
ויש כאלה פחות מפורסמות. זה קרה לפני כתשעה שבועות.
אם אתם לא זוכרים זאת,
זה מכיוון שהרבה מקרים כאלה מתרחשים.
בויקיפדיה נספרו בשנה שעברה 323 תקריות ירי המוניות
במדינה שלי, ארצות הברית.
לא כל היורים היו בעלי נטיות אובדניות,
ולא כולם מיקסמו את מספר ההרוגים,
אבל הרבה מהם כן.
נשאלת השאלה: אילו גבולות יש לאנשים האלה?
קחו למשל את היורה מוגאס.
הוא רצח 58 אנשים.
האם הוא עצר כי זה הספיק לו?
לא, ואנו יודעים זאת כי הוא ירה ופצע עוד כ- 422 אנשים
שבבירור היה מעדיף להרוג.
אין לנו סיבה לחשוב שהוא היה עוצר ב- 4,200.
למעשה,יכול להיות שמישהו כל כך לא מוסרי, היה שמח להרוג את כולנו.
אנחנו לא יודעים.
מה שאנו כן יודעים הוא:
כשרוצח אובדני הולך עד הסוף,
טכנולוגיה היא מכפיל הכוח.
והנה דוגמה.
לפני מספר שנים, היה רצף של 10 תקיפות המוניות בסין
שנעשו באמצעות כלים כמו סכינים, פטישים וסכיני קצבים,
בגלל שקשה מאוד להשיג שם רובים.
בצירוף מקרים נוראי, התקיפה האחרונה התרחשה
רק שעות ספורות לפני הטבח בניוטאון, קונטיקט.
אבל במתקפה האמריקאית היחידה הזו נהרגו בערך אותו מספר קורבנות
כמו כל 10 התקיפות הסיניות ביחד.
אז אנו יכולים להגיד, סכין: נורא; רובה: הרבה יותר גרוע.
ומטוס: משמעותית הרבה יותר גרוע,
כמו שהראה הטייס אנדראס לוביץ כשהכריח 149 אנשים
להצטרך אליו בהתאבדות,
בריסוק המטוס על האלפים הצרפתים.
ויש דוגמאות אחרות לכך.
ואני מפחד שיהיו נשקים הרבה יותר קטלניים ממטוסים בעתיד הקרוב,
כאלה שאינם עשויים ממתכת.
אז בואו נשקול את כלל הכוחות האפוקליפטיים שיווצרו
אם רוצח המונים אובדני יתפוס טרמפ על תחום מתקדם
שטומן בחובו לרוב הבטחות לא מוגבלות לחברה.
איפשהו בעולם, יש קבוצה קטנה של אנשים
שהיו מנסים, גם אם באופן כושל,
להרוג את כולנו אם רק היו יודעים איך.
יכול להיות שהיורה מוגאס היה אחד מהם,
אבל כשאנחנו שבעה וחצי מיליארד,
זוהי לא קבוצה ריקה.
קיימים הרבה אנשים לא מוסריים אובדניים.
כבר ראינו את זה.
יש אנשים עם הפרעות מצבי רוח, שאפילו אינם יכולים לשלוט בהן.
יש אנשים שסבלו מטראומות מערערות וכו'.
ולגבי הקבוצה שמסוגלת לעשות זאת,
היא הייתה ריקה תמיד, עד המלחמה הקרה,
כשפתאום, המנהיגים של שתי מעצמות עולמיות
השיגו את היכולת לפוצץ את העולם.
מספר האנשים עם כפתור יום הדין אמיתי
נשאר די קבוע מאז.
אבל אני מפחד שהוא הולך לגדול,
ולא רק לשלוש.
זה יהיה קיצוני.
אני מתכוון, זה יראה כמו תוכנית עסקית של חברת טכנולוגיה.
(צחוק)
והסיבה היא,
שאנחנו בעידן של טכנולוגיה מעריכית,
שבאופן קבוע לוקחת אי יכולת נצחית
והופכת אותה לכוח-על של גאון או שניים
ו-- זה החלק הגדול --
מפיצה את הכוחות האלה פחות או יותר לכולם.
עכשיו, הנה דוגמה נחמדה.
אם הייתם רוצים לשחק דמקה נגד מחשב ב1952,
הייתם צריכים להיות האדם הזה,
ואז להורות לאחד מ- 19 העותקים היחידים בעולם של המחשב הזה,
ואז להשתמש במוח הקרוב לנובל שלכם, כדי ללמד אותו דמקה.
זה היה הרף.
היום, אתם רק צריכים להכיר מישהו שמכיר מישהו שיש לו טלפון,
כי מיחשוב הוא טכנולוגיה מעריכית.
כך גם ביולוגיה סינתטית,
שמעכשיו אתייחס עליה כ"סינביו".
וב- 2011, צמד חוקרים עשו משהו מבריק
וחסר תקדים כמו הטריק של הדמקה
עם נגיף שפעת H5N1.
זה זן שהורג עד 60 אחוז מהאנשים אותם הוא מדביק,
יותר מאבולה.
אבל הוא כל כך לא מדבק
כך שהוא הרג פחות מ- 50 אנשים מאז 2015.
אז החוקרים האלו ערכו את הגנום של ה- H5N1
ועשו אותו קטלני באותה המידה, אבל גם מאוד מדבק.
ענף החדשות של אחד משני הגליונות המדעיים המובילים בעולם
אמר שאם הדבר הזה ייצא החוצה, הוא כנראה יגרום למגיפה עולמית
עם אולי מיליוני הרוגים.
וד"ר פאול קיים אמר
שהוא לא יכול לחשוב על אורגניזם מפחיד כמו זה,
שזה הדבר האחרון שאני רוצה לשמוע
מיושב הראש המועצה המייעצת הלאומית למדע בנוגע להגנת ביו.
ודרך אגב, ד"ר קיים אמר גם --
["אני לא חושב שגחלת מפחידה בכלל ביחס לזה"]
והוא גם אחד מאלה.
[מומחה לגחלת] (צחוק)
עכשיו, החדשות הטובות לגבי הפריצה הביולוגית של 2011
הן שהאנשים שעשו אותה, לא התכוונו לעשות שום נזק.
הם וירולוגים.
הם האמינו שהם מקדמים את המדע.
החדשות הרעות הן שטכנולוגיה לא קופאת במקום,
ובמהלך העשורים הבאים,
ההישג שלהם יהפוך למשהו טריוויאלי.
האמת, זה כבר עכשיו הרבה יותר פשוט, מכיוון שכפי שלמדנו אתמול בבוקר,
רק כשנתיים אחרי שהם עשו את עבודתם,
מערכת הקריספר נרתמה לעריכת גנום.
זו הייתה פריצת דרך משמעותית
זה הופך את עריכת הגנים לקלה משמעותית --
כל כך קלה שכבר מלמדים על קריספר בתיכונים.
והדבר הזה מתקדם מהר יותר ממחשוב.
הקו הלבן, האיטי, המשעמם שם למעלה?
זה חוק מור.
שמראה לנו כמה מהר מחשוב נהיה זול יותר.
הקו הירוק, כיפי בטירוף ותלול,
מראה לנו כמה מהר ריצוף גנים נעשה זול יותר.
עכשיו, עריכת גנים וסינתזה וריצוף,
הם תחומים שונים, אבל הם מאוד קשורים.
והם כולם מתקדמים בקצבים המהירים האלה.
והמפתחות לממלכה הם קבצי המידה הממש קטנים האלה
זה העתק של הגנום של H5N1.
כולו יכול להיכנס בתןך דפים בודדים.
וכן, אל תדאגו, אתם יכולים למצוא את זה בגוגל כשתגיעו הביתה.
זה בכל רחבי האינטרנט, נכון?
והחלק שהופך את זה למדבק
יכול להיכנס לפתק דביק אחד.
וברגע שגאון אחד ייצור קובץ מידע,
כל אידיוט יוכל להעתיק אותו,
ולהפיץ אותו לכל העולם
או להדפיס אותו.
ואני לא מתכוון להדפיס את זה על זה,
אלא, בזמן הקרוב יחסית, על זה.
אז בואו נדמיין מקרה.
נגיד שהשנה היא 2026, בחרנו שנה שרירותית,
ווירולוגית מבריקה, שמקווה לקדם את המדע
ולהבין טוב יותר מגיפות,
יוצרת מחלה חדשה.
היא מדבקת כמו אבעבועות רוח,
וקטלנית כמו אבולה,
והיא דוגרת במשך חודשים לפני שהיא מתפרצת,
כך שכל העולם יהיה נגוע לפני הסימן הראשון שיש בעיה.
ואז, פורצים לאוניברסיטה שלה.
וכמובן, זה לא מדע בדיוני.
למעשה, רק לאחרונה יצא כתב אישום אמריקאי
שמתעד פריצה למעל 300 אוניברסיטאות.
אז הקובץ עם הגנום של המחלה יתפשט ברחבי הפינות האפלות של האינטרנט.
וברגע שקובץ נמצא שם, הוא אף פעם לא חוזר --
תשאלו כל אחד שמנהל אולפן סרטים או חברת מוזיקה.
אז אולי ב- 2026
זה ידרוש גאון אמיתי כמו הוירולוגית שלנו
כדי ליצור יצור חי אמיתי,
אבל 15 שנים לאחר מכן,
זה אולי ידרוש רק מדפסת דנ"א שניתן למצוא בכל תיכון.
ואם לא?
תנו לזה כמה עשורים.
אז במאמר מוסגר:
זוכרים את השקף הזה?
תפנו את תשומת הלב שלכם לשתי המילים האלה.
אם מישהו ינסה את זה, וזה יהיה רק 0.1 אחוז אפקטיבי,
שמונה מיליון אנשים ימותו.
זה 2,500 פיגועי ה- 11 בספטמבר.
האנושות תשרוד.
אבל היא תהיה מצולקת לתמיד.
אז זה אומר שאנחנו צריכים לדאוג לגבי כל אחד
שיש לו את היכולת הכי קטנה לעשות זאת,
לא רק גאונים.
אז היום, יש קבוצה קטנה של גאונים
שכנראה יוכלו ליצור חיידק יום הדין
שהוא 0.1 אחוז אפקטיבי ואולי טיפה יותר.
הם נוטים להיות אנשים יציבים ומצליחים וממש לא חלק מהקבוצה הזאת.
אז נראה לי שאני סוג של בסדר עם זה.
אבל מה אם אחרי שהטכנולוגיה תשתפר
ותופץ
ואלפי בוגרי מדעי החיים יוכלו לעשות זאת?
האם כל אחד מהם יהיה יציב לגמרי?
או מה אם כמה שנים אחר כך,
וכל סטודנט לחוץ לקדם רפואה יוכל לעשות זאת?
בזמן כלשהו,
המעגלים האלה הולכים להתלכד,
כיוון שאנחנו מדברים עכשיו על מאות אלפים של אנשים
ברחבי העולם.
ולאחרונה כוללת גם את הבחור ההוא שהתחפש לג'וקר
וירה למוות ב- 12 אנשים בבכורה של באטמן.
הוא היה דוקטורנט במדעי המוח
עם תעודה מהמכונים הלאומיים לבריאות.
אוקיי, תפנית בעלילה:
אני חושב שאנחנו יכולים לשרוד את זה, אם נתחיל להתמקד בזה עכשיו.
ואני אומר זאת אחרי שביליתי אינספור שעות
בריאיון מנהיגים עולמים בסינביו
וגם בחקר העבודה שלהם לפודקאסט מדעי שיצרתי.
התחלתי לפחד מהעבודה שלהם, למקרה שלא הבהרתי את זה --
(צחוק)
אבל יותר מזה, אני מעריץ את הפוטניצאל של זה.
הדבר הזה ירפא סרטן, ירפא את הסביבה
ויפסיק את הטיפול האכזרי שלנו ביצורים אחרים.
אז איך אנחנו משיגים את כל זה מבלי, אתם יודעים, להשמיד את עצמנו?
דבר ראשון, תאהבו את זה או לא, הביולוגיה הסינתטית פה,
אז בואו נאמץ את הטכנולוגיה.
אם נאסור על הטכנולוגיה,
רק נעביר את ההגה לשחקנים רעים.
שלא כמו תוכניות גרעיניות,
ניתן לעסוק בביולוגיה בלי שישימו לב.
הפרה סובייטית מסיבית של הסכמים לגבי נשקים ביולוגים
הבהירו זאת, כמו כל מעבדת סמים לא חוקית בעולם.
שנית, לגייס את המומחים.
בואו נרשום אותם, וניצור יותר מהם.
לכל מיליון ואחד מהנדסי ביו שיש לנו,
לפחות מיליון מהם יהיו בצד שלנו.
אני מתכוון, אל קפונה היה בצד שלנו בזה.
הסף להיות אדם טוב הוא פשוט ממש נמוך.
ויתרון מספרי עצום אכן משנה,
גם כשרק אדם רע אחד יכול לגרום לנזק חמור,
בגלל שבין הרבה דברים אחרים,
הם נותנים לנו למצות לגמרי את זה:
יש לנו שנים, ובתקווה עשורים, כדי להתכונן ולמנוע.
האדם הראשון שינסה משהו נורא -- ותמיד יהיה מישהו --
יכול להיות שלא נולד עדיין.
השלב הבא, זה צריך להיות מאמץ של כלל החברה,
וכל אחד מכם צריך להיות חלק מזה,
בגלל שאנו לא יכולים לדרוש מקבוצה קטנה של מומחים
להיות אחראיים גם לריסון וגם לניצול הביולוגיה הסינתטית,
מכיוון שכבר ניסינו את זה עם המערכת הפיננסית,
והמנהלים שלנו נהיו מאוד מושחתים
כשהם גילו איך הם יוכלו לעגל פינות,
ולשים את כולנו בסיכונים גבוהים
כדי להגדיל את הרווח האישי שלהם,
ולהפוך את עצמם לעשירים בצורה דוחה
בזמן שהם תוקעים אותנו בחוב של 22 טריליון דולר.
ויותר לאחרונה --
(מחיאות כפיים)
האם אתם אלה שקיבלו את מכתבי התודה?
אני עדיין מחכה לשלי.
פשוט חשבתי שהם עסוקים מכדי להיות אסירי תודה.
וממש יותר לאחרונה,
פרטיות ברשת התגלתה כבעיה ענקית,
ואנחנו פשוט העברנו אותה לידיים חיצוניות.
ועוד פעם:
הון אישי, הפסדים חברתיים.
למישהו פה נמאס מהדפוס הזה?
(מחיאות כפיים)
אז אנחנו צריכים דרך יותר כוללת לשמירה על הצמיחה שלנו,
הפרטיות שלנו
ובקרוב, גם על חיינו.
אז איך אנחנו עושים את כל זה?
טוב, כשהגופים שלנו נלחמים בפתוגנים,
הם משתמשים במערכת חיסון גאונית,
שהיא מורכבת מאוד ובנויה מהמון שכבות.
למה אנחנו לא בונים אחת כזו לכל המערכת האקולוגית?
אפשר לעשות שנה של שיחות טד לגבי השכבה הקריטית הראשונה הזו.
אז זה רק חלק מהמון רעיונות מצוינים שקיימים.
קצת שרירי מחקר ופיתוח
יוכלו לקחת את חיישן הפתוגן הפרמיטיבי שכבר יש לנו
ולשים אותו בעקומת מחיר-ביצועים חדה
שתהפוך במהירות לגאונית
ומקושרת
ובהדרגה נפוצה כמו גלאי עשן ואפילו סמארטפונים.
ובנושא קרוב:
לחיסונים יש הרבה בעיות
בנוגע לייצור והפצה,
וברגע שהם נוצרים, הם לא יכולים להסתגל לאיומים חדשים או למוטציות.
אנחנו צריכים בסיס ייצור ביולוגי גמיש
שיתרחב לתוך כל אחד מבתי המרקחת ואולי אפילו לבתים שלנו.
טכנולוגיות הדפסה לחיסונים ותרופות הן בהישג ידינו
אם נתעדף את זה.
הבא, בריאות נפשית.
הרבה אנשים שמבצעים רצח המוני ומתאבדים
סובלים מפוסט טראומה או דיכאון קשה שעמידים בטיפולים.
אנחנו צריכים חוקרים מכובדים כמו ריק דובלין שיעבדו על זה,
אבל נצטרך גם אידיוטים אגואיסטים, מה שהרבה יותר נפוץ
שיבינו את העובדה שסבל חמור בקרוב יסכן את כולנו,
לא רק את האומללים שסובלים ממנו.
האידיוטים האלה יצטרפו לנו ולאל קפונה
במלחמה במצב הזה.
שלישית, כל אחד מאיתנו יכול וצריך להיות תא דם לבן
במערכת החיסון הזו.
רוצחי המונים אובדניים יכולים להיות מתועבים, כן,
אבל הם גם אנשים מאד שבורים ועצובים,
ואלה מאיתנו שאינם כאלה, צריכים לעשות מה שאפשר
כדי לוודא שאף אחד לא חי ללא אהבה.
(מחיאות כפיים)
הדבר הבא, אנחנו צריכים להפוך את המלחמה בסכנות אלו
לבסיס לענף של הביולוגיה הסינתטית.
יש חברות שטוענות
שהן נותנות למהנדסים שלהם לבלות 20 אחוז מהזמן שלהם
בעשיית מה שהם רוצים.
מה אם אלה שמעסיקים מהנדסי-ביו
או אלה שהופכים לכאלה
יתנו 20 אחוז מהזמן שלהם על מנת לבנות הגנות למען הכלל?
לא רעיון רע, נכון?
(מחיאות כפיים)
ואז, לבסוף: זה לא יהיה כיף.
אבל אנחנו צריכים לתת למחשבות שלנו לנדוד למקומות מאוד, מאוד אפלים,
ותודה לכם שנתתם לי לקחת אתכם לשם הערב.
שרדנו את המלחמה הקרה
בגלל שכל אחד מאיתנו הבין וכיבד את הסכנה,
חלק מזה, גם בגלל שהעברנו עשורים
בסיפור לעצמנו סיפורי רפאים מבהילים
עם שמות כמו "דוקטור סטריינג'לאב"
ו"משחקי מלחמה".
זה לא הזמן להישאר רגוע.
זה אחד מהזמנים הנדירים שבהם זה ממש מועיל
להתחרפן לגמרי --
(צחוק)
להמציא סיפורי רפאים
ולהשתמש בפחד כדלק למלחמה בסכנה הזאת.
בגלל, שכל התרחישים הנוראיים שציירתי --
הם לא גורל.
הם אפשריים.
הסכנה עדיין יחסית רחוקה.
וזה אומר שזה יתרחש
רק אם ניתן לזה.
בואו לא ניתן.
תודה רבה לכם על ההקשבה.
(מחיאות כפיים)